text: Røveri mod supermarked i Aabenraa
  07 november 2013 kl. 06.02
  
  Onsdag aften klokken 19.30 begik en mand væbnet røveri mod Rema 1000 på Ramsherred i Aabenraa.
  Halvanden time før butikken lukkede, gik en mand ind i Rema 1000 på Ramsherreed og truede med en kniv sig til et ukendt kontantbeløb. Derefter stak han af til fods. Det fortæller vagtchef hos Syd- og Sønderjyllands Politi til TV SYD.
  Ifølge netavisen, dagens.dk, beskrives røveren som 20-25 år, 165-170 centimeter høj, udenlandsk af udseende, let mørk i huden og talte dansk med accent. Han var iført sort regnjakke og brune bukser.
  Politiet hører gerne fra vidner der har set noget. Syd- og Sønderjyllands politi kan kontaktes på 1-1-4
  